Jėna

**Jėna** – miestas Vokietijoje, Tiuringijoje. Tai antras pagal dydį Tiuringijos miestas. Per miestą teka Zalės upė.

## Istorija
Vietovardžio *Jėna* kilmė gana miglota: jis kildinamas iš Šv. Jono vardo arba galimai slaviškos kilmės (plg. sen.  'rėžis').

Pirmą kartą Jėnos miestas dokumentuose paminėtas 1182 m. XI amžiuje tai buvo lordų Lobdeburgų buveinė, bet vėliau miestas tapo nepriklausomu prekybos miestu su savais įstatymais. Ekonomika buvo paremta vyno gamyba. 1286 m. Jėnoje įsikūrė Dominikonų, o 1301 m. – Cistersų vienuolynas. 1331 m. Jėna tapo pavaldi Meiseno markai. Nuo 1423 m. priklausė Saksonijos kunigaikštystei. 1523 m. mieste paplito Reformacija; tais metais miestiečiai atakavo mieste esančius vienuolynus. 1548 m. įkurtas Jėnos universitetas, XVIII amžiuje tapęs didžiausiu ir įžymiausiu vokiečių žemėse. Jėna tapo idealistinės filosofijos ir ankstyvojo Romantizmo centru.

1806 m. spalio 14 dieną Napoleono vadovaujama prancūzų kariuomenė įveikė Prūsijos kariuomenę Jenos mūšyje, po kurio Jėnoje vyko stiprus pasipriešinimas prancūzų valdžiai, kai kurie miestiečiai vienijosi, steigė būrius. XIX amžiaus pabaigoje, kai buvo nutiestas geležinkelis palei Zalės upę (*Saalbahn*) iš Halės-Leipcigo į Niurnebergą, Jėna tapo optikos ir stiklo gamybos centru. Jėnoje susikūrė garsi optikos įmonė Carl Zeiss AG.

1920 m. Jėna tapo Tiuringijos dalimi. 1926 m. Jenoje pastatytas pirmasis šiuolaikinis planetariumas pasaulyje. Per Antrąjį Pasaulinį karą Jėna buvo stipriai bombarduojama amerikiečių bei britų oro pajėgų. 1949 m. miestas atiteko Vokietijos Demokratinės Respublikos dalimi ir atiteko Geros apskričiai. 1990 m. (po Vokietijos susivienijimo) Jėna vėl atiteko Tiuringijai.

## Ekonomika
Jėna yra pramonės miestas. Garsėja farmacijos, optikos ir fotografijos reikmenimis. Čia įsikūręs garsus optikos „Zeiss" fabrikas. Pramonė integruojama į bioinformatikos, biotechnologijos, programinės įrangos bei fotonikos šakas.

Jenos metropolis yra vienas iš 50 sparčiausiai augančių Vokietijoje. „Mokslo miestas" (2008 m. apdovanojimas).

## Miesto objektai

* XIII amžiaus rotušė
* Gotikinė Šv. Michaelio katedra (1506).
* Turgaus aikštė ir paminklas universiteto įkurėjui Johanui Frydrichui I.
* Senoji pilis (XIII–XIV amžius)
* Poeto Frydricho Šilerio namai.
* Jenos Botanikos sodas, antras pagal senumą Vokietijoje.
* Jen-Tower bokštas.

## Miestų partnerystė
*  Portas, Portugalija
*  Lugožas, Rumunija
*  Erlangenas, Vokietija
*  San Markosas, Nikaragva
*  Oberviljė, Prancūzija
*  Berklis, Jungtinės Amerikos Valstijos

## Sportas
* FC Carl Zeiss Jena (futbolas), Science City Jena (krepšinis)

## Žymūs žmonės
* Robert Enke (1977–2009), futbolininkas (vartininkas)
* Rudolfas Kristofas Eukenas, filosofas ir 1908 m. Nobelio literatūros premijos laureatas
* Johanas Gotlybas Fichtė, filosofas ir nacionalistas
* Frydrichas Friobelsas, pirmojo darželio įkūrėjas
* Johanas Volfgangas fon Gėtė, (1749–1832), poetas ir rašytojas
* Georgas Vilhelmas Frydrichas Hėgelis (1770–1831), filosofas
* Gotfrydas Leibnicas, filosofas
* Martynas Liuteris, reformacijos pradininkas
* Karlas Marksas (1818–1883), filosofas ir ekonomistas
* Pilypas Melanchtonas, teologas
* Frydrichas Nyčė, (1844–1900), filosofas
* Maksas Rėgeris, kompozitorius, pianistas ir profesorius
* Frydrichas Vilhelmas Jozefas fon Šelingas, filosofas
* Frydrichas Šileris, poetas ir rašytojas
* Berntas Šnaideris, futbolininkas

## Išnašos

## Nuorodos
* Jėnos miesto tinklavietė (vokiečių, anglų k.)